Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 214

2. A szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga helye a Mestervizsga Bizottság által meghatározott helyszín. Az írásbeli vizsga időtartama: 4 óra. Az írásbeli vizsga értékelése a Bizottság által elkészített pontozólap alapján történik. Annak a jelöltnek, aki a ma- 2001/117. szám ximálisan adható pontszám felét sem éri el, minősítése nem felelt meg. B) Szóbeli vizsga A szóbeli vizsga helye a Mestervizsga Bizottság által megválasztott helyszín. A szóbeli vizsga témakörei: — szakmai ismeretek, — technológiai ismeretek, — stílustörténet, — minőségbiztosítás, környezetvédelem. A szóbeli vizsga témaköreinek tételeiből az elnök által meghatározott sorrendben lehet tételt húzni, illetve szóbeli vizsgát tenni. A témaköröket külön-külön kell értékelni. Mindhárom vizsgarész „megfelelt” minősítése esetén érvényes a szóbeli vizsga. Új tétel nem húzható. A mesterjelölt szóbeli vizsgáját a Vizsgabizottság egyszerű többséggel minősíti; szavazategyenlőség esetén az elnök szava dönt. Egy-egy tétel kidolgozásához 20-25 perc felkészülési idő jár.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes